Bya Moses Nsubuga
Poliisi y’e kabalagala ekoze ekikwekweto mu Kataba, enfo ya bamalaaya n’eyoola abantu 50 omwabadde bamalaaya ne ba bbulooka baabwe ne bakirereese.
Kino kiddiridde abatuuze b’e Kabalagala n’ebitundu ebiriraanyewo okwemulugunya ku bumenyi bw’amateeka obubadde bususse mu kitundu kino naddala ekiro.
Ekikwekweto kyakulembeddwaamu Grace Azira akulira ebikwekweto ku poliisi eyo nga kyatandise essaawa 5:30 ez’ekiro nga bayingidde bifo ebikozesebwa nga loogi.
Azira yatangaazizza nti abatuuze abasula mu kitundu babadde beemulugunya ku bantu bano ku misango egyenjawulo. Abaayooleddwa basusse 100 kyokka abalala baateereddwa oluvannyuma lw’okuyita mu kasengejjja.
Abakwate baakuggulwako emisango okuli egy’okwetunda, okutunda enjaga n’ebiragala ebirala n’obwa kireereese.
kin_Latn lug_Latn lug_Latn lug_Latn lug_Latn lug_Latn